# Darmén Sadvakàssov

Darmén Sadvakàssov (nascut el 28 d'abril de 1979), és un jugador d'escacs kazakh, que té el títol de Gran Mestre des de 1998.
Tot i que es troba pràcticament inactiu des de juliol de 2009, a la llista d'Elo de la FIDE de desembre de 2014, hi tenia un Elo de 2629 punts, cosa que en feia el jugador número 1 del Kazakhstan. El seu màxim Elo va ser de 2643 punts, a la llista d'octubre de 2008 (posició 87 al rànquing mundial).

## Resultats destacats en competició

Sadvakàssov va obtenir Mestre Internacional el 1995, i el de GM el 1998, a conseqüència de la seva victòria al Campionat del món juvenil. Va empatar al primer lloc a Bali 2000 i a la Samba Cup de 2003, i va guanyar en solitari a Copenhaguen 2004. Ha estat 5 cops campió del Kazakhstan en els anys 2001, 2003 2004, 2006 i 2007, i medalla de bronze al Campionat d'Àsia de 2005.
A finals de 2005, va participar en la Copa del món de 2005 a Khanti-Mansisk, un torneig classificatori per al cicle del Campionat del món de 2007, on tingué una actuació raonable, i fou eliminat en segona ronda per Levon Aronian.
El 2007 va empatar als llocs 1r-8è amb Hikaru Nakamura, Alexander Shabalov, Varuzhan Akobian, Zviad Izoria, Victor Mikhalevski, Magesh Chandran Panchanathan i Justin Sarkar a l'Obert de Miami. Sadvakàssov també ha guanyat matxs contra Víktor Kortxnoi el 2003 per 5–3 i contra l'excampió del món Anatoli Kàrpov el 2004 per 4½–3½.

### Participació en olimpíades d'escacs

Sadvakàssov ha participat, representant el Kazakhstan, en quatre Olimpíades d'escacs, totes les edicions celebrades entre els anys 1998 i 2004 (amb un total de 21½ punts de 41 partides, un 52,4%). A l'edició de 1998 hi participà com a MI, i a partir de 2000 com a GM.

## Notes i referències

* 1 2 «Nota biogràfica de Darmén Sadvakàssov» (en anglès). Chessgames.com. [Consulta: 9 juny 2011].
* ↑ «"Rànquing d'escaquistes per federació: Kazakhstan"» (en anglès). lloc web de la FIDE. [Consulta: 7 desembre 2014].
* ↑ Posició al rànquing mundial i evolució Elo de Darmén Sadvakàssov «benoni.de» (en alemany). Arxivat de l'original el 2013-12-30. [Consulta: 7 juny 2011].
* ↑ Weeks, Mark. «World Junior Chess Champions» (en anglès). mark-weeks.com. [Consulta: 13 maig 2011].
* ↑ Historial del Campionat del món júnior a ChessBase.com - Chess News - dins un article relatiu a l'edició de 2004 (anglès)
* ↑ «Història campionat del Kazakhstan». chessnc.com. [Consulta: 13 març 2016].
* ↑ «Lloc web oficial de la Copa del món de 2005» (en anglès). [Consulta: 10 juny 2011].
* ↑ Resultats de la FIDE World Cup 2005 a Informació sobre els campionats del món d'escacs al lloc web de Mark Weeks (anglès)
* ↑ Crowther, Mark. «FIDE World Chess Cup 2005» (en anglès). The Week in Chess 580. Arxivat de l'original el 2012-02-01. [Consulta: 10 juny 2011].
* ↑ Crowther, Mark. «TWIC 673: Miami Chess Open». London Chess Center, 01-10-2007. [Consulta: 8 juny 2011].
* ↑ «Fitxa de Darmén Sadvakàssov, Olimpíades d'escacs» (en anglès). OlimpBase. [Consulta: 10 juny 2011].

## Enllaços externs

* Estimació Elo de Darmén Sadvakàssov a «chessmetrics.com». [Consulta: 10 juny 2011]. (anglès)
* Bartelski, Wojciech. «Fitxa de Darmén Sadvakàssov a OlimpBase» (en anglès). olimpbase.org. [Consulta: 10 juny 2011].